
Perlembagaan membenarkan kebebasan beragama. Perkara 1 1 menyatakan bahawa, “Setiap 
orang berhak memilih dan mengamalkan agamanya” tetapi perkara ini juga memberi kuasa 
kepada kerajaan-kerajaan negeri dan persekutuan untuk “mengawal atau menyekat 
pengembangan mana-mana doktrin atau kepercayaan agama di kalangan orang yang menganuti 
agama Islam.” Perkara 3 dalam Perlembagaan menyatakan bahawa, “Islam ialah agama bagi 
Persekutuan” dan “Parlimen boleh melalui undang-undang membuat peruntukan-peruntukan 
bagi mengawal selia hal ehwal agama Islam.” Perkara 160 dalam Perlembagaan menakrifkan 
orang Melayu sebagai seseorang yang menganuti agama Islam. Mahkamah sivil biasanya 
menyerahkan kuasa kepada mahkamah Syariah bagi kes-kes berkaitan keluar daripada agama 
Islam dan mahkamah Syariah pula masih tidak membenarkan sesiapa keluar daripada agama 
Islam. Undang-undang dan dasar-dasar lain mengenakan beberapa sekatan terhadap kebebasan 
beragama. 

Sepanjang tempoh laporan ini, tiada sebarang perubahan dari segi status menghormati kebebasan 
beragama yang telah dibuat oleh pihak Kerajaan. Kerajaan mengekalkan senarai rasmi sebanyak 
56 mazhab yang dianggap “sesat” dan mengancam keselamatan negara. Orang Islam yang 
menyimpang daripada prinsip-prinsip Sunni yang sudah diterima pakai boleh ditahan dan 
diwajibkan menjalani “pemulihan” di pusat-pusat yang mengajar dan menguatkuasakan amalan- 
amalan Islam yang diluluskan pihak Kerajaan. Pada umumnya, orang Islam tidak boleh keluar 
daripada agama Islam dan bertukar kepada agama lain, tetapi penganut agama lain boleh 
memeluk agama Islam. Pegawai-pegawai di peringkat kerajaan negeri dan peringkat kerajaan 
persekutuan memantau aktiviti-aktiviti agama Islam dan memastikan tiada yang mempengaruhi 
kandungan khutbah, menggunakan masjid untuk menyampaikan mesej politik dan menghalang 
imam-imam tertentu untuk bersuara di masjid. Kerajaan mengekalkan dua sistem perundangan, 
iaitu mahkamah Syariah yang mempunyai bidang kuasa atas isu agama yang melibatkan orang 
Islam dan mahkamah sekular yang mempunyai kuasa atas isu-isu lain berkaitan penduduk 
keseluruhannya. Agama-agama minoriti umumnya bebas mengamalkan kepercayaan mereka. 
Walau bagaimanapun, sejak beberapa tahun yang lalu, ramai yang telah menyuarakan 
kebimbangan mereka bahawa sistem mahkamah sivil telah beransur-ansur menyerahkan bidang 
kuasa kepada mahkamah Syariah, terutamanya dari segi bidang undang-undang keluarga yang 
melibatkan pertikaian antara orang Islam dan bukan Islam. Agama-agama minoriti masih 
menghadapi sekatan dari segi kebebasan pendapat berkaitan agama dan dakwaan pencabulan 
hak-hak harta. Kerajaan mengehadkan pengedaran bahan Kristian dalam bahasa Malaysia di 
Semenanjung Malaysia dan melarang cubaan menarik orang Islam masuk kepada agama mereka. 



Terdapat beberapa laporan tentang penganiayaan atau diskriminasi agama, kepercayaan, atau 
amalan oleh masyarakat. 

Kerajaan A.S. mengadakan perbincangan tentang kebebasan beragama dengan pihak Kerajaan 
sebagai dasar menyeluruh untuk mempromosikan hak asasi manusia. 

Bahagian I: Demografi Agama 

Negara ini mempunyai keluasan 127 ribu batu persegi dan mempunyai penduduk seramai 26.9 
juta. Mengikut bancian pada tahun 2000, kira-kira 60 peratus penduduk beragama Islam; 19 
peratus beragama Buddha; 9 peratus beragama Kristian; 6 peratus beragama Hindu; dan 3 
peratus beragama Konfusianisme, Taoisme, dan agama-agama tradisional kaum Cina yang lain. 
Kelompok-kelompok agama minoriti yang lain termasuk animisme, Sikhisme, dan Baha’i. Orang 
Melayu yang beragama Islam merangkumi kira-kira 55 peratus jumlah penduduk. Tiga daripada 
lima parti politik utama ditubuhkan atas landasan bangsa dan agama. Sebahagian besar penganut 
agama Kristian tinggal di Malaysia Timur, iaitu Sabah dan Sarawak. 

Bahagian II: Status Kebebasan Beragama 

Rangka Kerja Undang-undang/Dasar 

Perlembagaan membenarkan kebebasan beragama. Perkara 1 1 menyatakan bahawa, “Setiap 
orang berhak memilih dan mengamalkan agamanya” tetapi perkara ini juga memberi kuasa 
kepada kerajaan-kerajaan negeri dan persekutuan untuk “mengawal atau menyekat 
pengembangan apa-apa doktrin atau kepercayaan agama di kalangan orang yang beragama 
Islam.” Perkara 3 dalam Perlembagaan menyatakan bahawa, “Islam adalah agama bagi 
Persekutuan” dan “Parlimen boleh melalui undang-undang membuat peruntukan-peruntukan 
bagi mengawal selia hal ehwal agama Islam.” Perkara 160 dalam Perlembagaan mentakrifkan 
orang Melayu sebagai seseorang yang beragama Islam. Mahkamah sivil biasanya menyerahkan 
kuasa kepada mahkamah Syariah bagi kes-kes berkaitan keluar daripada agama Islam dan 
mahkamah Syariah pula masih tidak membenarkan sesiapa keluar daripada agama Islam. 
Undang-undang dan dasar-dasar lain mengenakan beberapa sekatan terhadap kebebasan 
beragama. 

Kesamaran Perkara 3 dapat dilihat daripada debat-debat awam tentang peranan Islam dalam 
masyarakat berbilang agama. Abdullah, Perdana Menteri Malaysia masih mempromosikan 
"Islam Hadhari" (bermaksud “Islam Bertamadun”) yang beliau huraikan sebagai suatu 
“pendekatan” untuk mengingatkan orang Islam bahawa “Islam pada hakikatnya merupakan 
agama yang toleransi, progresif, dan mencintai keamanan" dan secocok dengan masyarakat 
berbilang kaum dan berbilang agama. Kerajaan mempromosikan "Islam Hadhari" di sekolah- 
sekolah dengan memasukkannya ke dalam kurikulum mandat persekutuan melalui ceramah 
agama, ucapan, forum, dan media. 



Pada 17 Julai 2007, Timbalan Perdana Menteri Najib Razak menyatakan bahawa negara ini 
adalah negara Islam dan bukannya sekular. Ini telah menyebabkan masyarakat bukan Islam dan 
para peguam kanan menyangkal kenyataan tersebut dan menegaskan bahawa negara ini adalah 
negara sekular mengikut perlembagaan. Akhirnya, pihak Kerajaan telah melarang media aliran 
bebas membuat liputan tentang debat tersebut kecuali melaporkan kenyataan daripada Perdana 
Menteria dan Timbalan Perdana Menteri. Pada 4 Ogos 2007, Perdana Menteri telah 
mengeluarkan kenyataan bahawa negara ini bukan sekular mahupun teokratik tetapi sebaliknya 
adalah demokrasi berparlimen. Sokongan politik terhadap “Islam Hadhari” adalah lemah di 
negeri-negeri yang dikuasai parti pembangkang. 

Pendaftar Pertubuhan, di bawah Kementerian Hal Ehwal Dalam Negeri, menentukan sama ada 
sesebuah pertubuhan agama itu boleh didaftarkan dan justeru itu, layak menerima bantuan 
kewangan dan faedah-faedah lain daripada Kerajaan. Pihak Pendaftar tidak mempunyai dasar 
yang konsisten untuk mengenalpasti pelbagai pertubuhan agama ataupun kriteria yang digunakan 
untuk membuat penentuan tersebut. Pihak Kerajaan enggan mengiktiraf pelbagai pertubuhan 
agama, dan untuk memastikan supaya pertubuhan ini dapat bergiat secara halal, kumpulan- 
kumpulan tersebut telah mendaftarkan pertubuhan mereka bawah Akta Syarikat. Antara contoh 
termasuk Jehovah’s Witnesses dan Church of Jesus Christ of Latter-day Saints (Mormon). 
Pendaftaran di bawah Akta Syarikat menawarkan perlindungan dari segi kebebasan beragama 
setakat yang dinikmati kumpulan-kumpulan lain di negara ini tetapi tidak layak mendapat 
bantuan kewangan Kerajaan. 

Pihak Kerajaan menyediakan bantuan kewangan kepada pertubuhan agama Islam yang terdiri 
daripada pelbagai institusi kerajaan, separa kerajaan, dan institusi-institusi lain, dan secara tidak 
langsung, ini menyediakan lebih banyak dana kepada masyarakat bukan Islam. 

Orang Islam yang ingin menukarkan agama kepada agama lain perlu mendapatkan kelulusan 
daripada mahkamah Syariah untuk mengisytiharkan dirinya “murtad” terlebih dahulu. Keperluan 
ini sekaligus menghalang orang Islam daripada bertukar agama kerana mahkamah Syariah jarang 
sekali meluluskan permintaan untuk berbuat demikian, malah akan mengenakan denda terhadap 
mereka yang murtad. 

Bagi seseorang yang beragama Islam, agama mereka boleh dikenalpasti melalui kad pengenalan 
masing-masing. Bagi mereka yang beragama lain, pilihan agama disulitkan dalam cip pintar pada 
kad pengenalan dan tidak dicetak pada permukaannya. Berbeza dengan agama lain, seseorang 
yang beragama Islam perlu membawa kad pengenalan diri beserta gambar pasangan masing- 
masing sebagai bukti perkahwinan. Ini biasa digunakan untuk menentukan sama ada seseorang 
itu tertakluk kepada hukum Syariah atau tidak, terutamanya dalam kes khalwat, iaitu lelaki dan 
wanita yang belum berkahwin sedang berdua-duaan. Khalwat adalah kesalahan jenayah bawah 



undang-undang Syariah dan boleh dihukum penjara dua tahun, denda RM3, 000.00 (US$940) 
atau kedua-duanya sekali jika disabit kesalahan. Pegawai penguatkuasa agama boleh melakukan 
serbuan di hotel dan bar untuk menangkap orang Islam yang melakukan khalwat, minum arak, 
atau berpakaian tidak senonoh, dan mendakwa mereka bawah undung-undang Syariah. 

Undang-undang Syariah ditadbir oleh pihak berkuasa negeri melalui mahkamah Syariah dan 
mempunyai bidang kuasa atas setiap orang Islam. Undang-undang Syariah dan dekri 
penguatkuasaannya berbeza antara negeri dengan negeri lain. Kerajaan negeri mengenakan 
undang-undang Islam atas orang Islam dalam sesetengah perkara berkaitan budaya dan sosial 
tetapi secara umumnya tidak campur tangan dengan amalan agama masyarakat bukan Islam. 
Walau bagaimanapun, perdebatan masih berterusan tentang pemasukan unsur-unsur undang- 
undang Syariah seperti khalwat dalam undang-undang sivil. Pegawai penguatkuasa agama 
mempunyai kuasa untuk membuat serbuan terhadap premis-premis persendirian dan awam. 

Pihak Kerajaan tidak menyediakan maklumat tentang bilangan serbuan yang dilakukan oleh para 
pegawai penguatkuasa agama. 

Sebarang pindaan terhadap Kanun Jenayah hanya boleh dilakukan oleh Kerajaan Persekutuan. 
Walaupun undang-undang persekutuan menyatakan sebaliknya dan hanya undang-undang 
persekutuan boleh berkuatkuasa di negara ini, kerajaan-kerajaan negeri Kelantan dan 
Terengganu telah menetapkan murtad, iaitu keluar daripada agama Islam, sebagai kesalahan 
hukum bunuh. Kerajaan PAS negeri Kelantan masih mengharamkan teater tarian Melayu asli, 
melarang iklan yang memaparkan wanita yang tidak menutup aurat, mewajibkan wanita Islam 
memakai tudung, dan mengenakan denda terhadap mereka yang melanggar perintah-perintah 
tersebut dalam tempoh laporan ini. Kanun pemakaian Kelantan yang digubal pada tahun 2006 
mewajibkan wanita Islam memakai tudung dan membenarkan hanya bahagian muka dan tangan 
tidak ditutup. Undang-undang ini juga menetapkan bahawa wanita bukan Islam harus mengelak 
daripada memakai pakaian yang “seksi atau tidak sopan.” Wanita yang melanggar kanun 
pemakaian ini boleh didenda sehingga RM500.00 (AS$146). Para pemimpin hak asasi wanita 
serta Menteri Pembangunan Wanita, Keluarga, dan Masyarakat telah mengkritik peraturan- 
peraturan ini sebagai terlalu menyekat. Lelaki dan wanita perlu beratur dalam barisan yang 
berasingan di pasaraya beli-belah dan mengenakan denda terhadap pasangan lelaki dan wanita 
yang duduk terlalu rapat di tempat awam seperti bangku duduk di taman. Pada akhir bulan Jun 
2008, pihak berkuasa mula mengedarkan risalah dan kenyataan awam menggalakkan wanita 
supaya tidak memakai kasut bertumit tinggi, gincu berwarna cerah, atau tudung yang lutsinar 
untuk “menjaga maruah dan mengelak daripada dirogol.” 

Para pemimpin PAS telah mengumumkan rancangan untuk memperkenalkan kanun pemakaian 
di Kedah selepas parti tersebut, dalam pakatan dengan dua parti sekular, berjaya menawan negeri 
itu pada pilihan raya Mac 2008. Kerajaan negeri belum memperkenalkan kanun pemakaian yang 
baru semasa tempoh laporan ini. 



Mahkamah Syariah tidak memberi pertimbangan yang sewajarnya kepada keterangan yang 
diberi oleh golonganwanita. Beberapa organisasi bukan kerajaan yang terlibat dalam pemajuan 
hak-hak asasi wanita membantah bahawa wanita tidak mendapat layanan yang adil daripada 
mahkamah Syariah dalam hal perceraian dan hak jagaan anak. Pada bulan Disember 2005, 
Parlimen telah meluluskan Akta Undang-undang Keluarga Islam (AUKI) dalam usaha untuk 
menyelaraskan undang-undang Syariah di seluruh negara. Para penyokong hak-hak asasi wanita 
membantah bahawa peruntukan AUKI melemahkan kedudukan undang-undang wanita. Dalam 
maklum balasnya, pejabat Peguam Negara mengumumkan bahawa pihaknya akan cuba membuat 
pindaan terhadap AUKI dalam cara yang belum ditentukan. Namun, tiada sebarang pindaan telah 
diperkenalkan semasa tempoh laporan ini. 

Masjid ditadbir pada peringkat negeri dan bukannya Kerajaan persekutuan. Pihak berkuasa 
agama negeri melantik imam bagi masjid dan menyediakan panduan bagi isi kandungan khutbah. 

Kerajaan negeri mempunyai kuasa terhadap pembinaan tempat ibadat bukan Islam dan 
peruntukan tanah bagi kawasan perkuburan bukan Islam. Mengikut badan-badan pertubuhan 
bukan kerajaan, kelulusan untuk membina atau mengubah suai tempat ibadat bukan Islam 
biasanya ditangguh-tangguhkan, manakala kelulusan untuk membina masjid diberikan dengan 
kadar segera. 

Undang-undang membenarkan pihak negeri memusnahkan patung agama dan tempat ibadat yang 
tidak didaftarkan. Beberapa buah badan bukan kerajaan membantah terhadap pemusnahan 
tokong dan tempat ibadat agama Hindu tidak berdaftar yang terletak di tanah milik kerajaan 
tempatan dan negeri. Struktur-struktur ini biasanya dibina di ladang-ladang milik persendirian 
sebelum kemerdekaan negara pada tahun 1957. Lama-kelamaan, tanah-tanah ladang yang 
mempunyai tokong dan tempat ibadat Hindu ini dipindah milik kepada kerajaan. 

Kerajaan terus menetapkan bahawa semua kakitangan kerajaan yang beragama Islam perlu 
menghadiri kelas agama yang dilulus oleh Kerajaan. Agensi-agensi kerajaan memaksa wanita 
bukan Islam memakai tudung semasa menghadiri majlis-majlis rasmi. 

Sekolah awam secara umumnya menawarkan pendidikan Islam yang diwajibkan kepada pelajar 
Islam. Pelajar bukan Islam pula dikehendaki mengambil kursus pendidikan moral/etika. Di 
sekolah kerajaan peringkat rendah dan menengah, perhimpunan sekolah kerap dimulakan dengan 
bacaan doa oleh seorang guru atau ketua pelajar. Sekolah swasta bebas menawarkan kurikulum 
agama bukan Islam kepada pelajar bukan Islam. Tidak ada sebarang sekatan terhadap 
pembelajaran di rumah. Pihak Kerajaan hanya menawarkan bantuan kewangan kepada sekolah- 
sekolah agama Islam swasta yang bersetuju membenarkan penyeliaan kerajaan dan mengikuti 
kurikulum lulusan kerajaan. 



Kerajaan melarang penerbitan dan debat awam yang dianggap boleh menjejaskan keharmonian 
bangsa atau agama. Penganut agama lain dilarang sama sekali menarik orang Islam menjadi 
penganut baru, namun tiada halangan dikenakan terhadap orang Islam daripada menarik orang 
bukan Islam. 

Kerajaan tidak mengiktirafkan perkahwinan antara orang Islam dan bukan Islam. 

Kerajaan menetapkan Hari Raya Puasa, Hari Raya Korban, Hari Keputeraan Nabi Muhammad, 
Awal Muharam, Hari Wesak, Deepavali, Thaipusam, dan Hari Natal sebagai hari kelepasan am. 
Good Friday adalah hari kelepasan am di Malaysia Timur. 

Sekatan Terhadap Kebebasan Beragama 

Kerajaan mengharamkan apa yang dianggap sebagai “penyelewengan tafsiran” tentang ajaran 
Islam dan menganggap pandangan kumpulan yang menyeleweng akan menjejaskan keselamatan 
negara dan boleh memecahkan masyarakat Islam. Laman Web Jabatan Kemajuan Islam 
Malaysia (JAKIM) menyenaraikan sebanyak 56 ajaran agama menyeleweng yang diharamkan 
sepanjang tempoh laporan ini. Antara lainnya termasuk ajaran Ahmadiyya, Islamailiah, Shi’a, 
dan Baha’i. JAKIM telah menyediakan garis panduan persekutuan berkaitan kelakuan atau 
kepercayaan “menyeleweng”. Pihak berkuasa agama negeri umumnya membuat penentuan 
dalam hal sedemi ki an berlandaskan garis panduan ini. Ahli-ahli kumpulan yang dianggap 
“menyeleweng” boleh ditangkap dan ditahan dengan izin mahkamah Syariah supaya mereka 
dapat menjalani “pemulihan” dan kembali ke “jalan yang benar.” 

Mengikut kumpulan-kumpulan agama dan badan-badan bukan kerajaan tempatan, proses 
pelulusan permit bangunan bagi tempat ibadat kadangkala memakan masa yang terlalu lama. 
Pada 20 Mei 2008, Gereja Holy Light di Johor Baru menerima kelulusan daripada kerajaan 
negeri Johor untuk menukarkan tanahnya daripada kegunaan pertanian kepada keagamaan. 

Golongan agama minoriti melaporkan bahawa kerajaan negeri kadangkala menggunakan kanun- 
kanun pengezonan dan pembinaan yang menyekat untuk menghalang pembinaan atau 
pengubahsuaian tempat ibadat bukan Islam. 

Perobohan tempat ibadat yang antaranya berumur lebih 100 tahun yang terletak di tanah kerajaan 
atau ladang yang akan dimajukan merupakan satu lagi masalah yang dihadapi kumpulan agama 
minoriti. Pihak berkuasa tempatan kadangkala merobohkan tokong dan tempat ibadat yang kecil, 
tidak berdaftar, dan dibina tanpa kebenaran atas tanah milik kerajaan. Walau bagaimanapun, 
terdapat juga kes-kes yang mana kerajaan negeri telah menyediakan tapak di tempat lain dan 
menampung kos bagi pembinaan rumah ibadah yang baru. 



Satu kumpulan tujuh orang asli telah menyaman kerajaan negeri Kelantan selepas pihak berkuasa 
negeri merobohkan gereja yang terletak di kawasan yang diduduki orang asli pada 15 Januari 
2008. Kes ini masih belum selesai semasa tempoh laporan ini. 

Pada 6 November 2007, iaitu sehari sebelum perayaan Deepavali, kekecohan telah berlaku antara 
penganut Hindu dan pihak berkuasa berkaitan perobohan kuil berumur 100 tahun di Selangor. 
Badan-badan bukan kerajaan mengecam perobohan itu dan menggesa pihak berkuasa supaya 
lebih peka semasa menguruskan tempat-tempat ibadat. Pada 13 Mac 2008, kerajaan Selangor 
yang baru telah memberikan pampasan dalam bentuk tapak baru dan bantuan kewangan untuk 
membina kuil baru. 

Pada bulan Mei 2006, sebuah j awatankuasa kuil di Negeri Sembilan telah memohon untuk 
mendapatkan injunksi mahkamah terhadap perobohan sebuah kuil berumur 150 tahun yang 
terletak di tanah milik kerajaan negeri. Kuil tersebut mempunyai pengunjung tetap seramai 300 
orang. Pada 15 April 2008, Mahkamah Tinggi telah memutuskan bahawa Majlis Perbandaran 
mempunyai hak untuk merobohkannya kerana kuil tersebut baru dibina semula dan oleh itu, 
tidak lagi berumur 150 tahun. Mahkamah juga menyatakan bahawa j awatankuasa kuil tidak 
mendaftarkan kuil tersebut di Pejabat Pendaftar Persatuan. Justeru itu, ia tidak mempunyai 
kesahan undang-undang untuk menghalang perobohan kuil tersebut. Kuil ini masih belum 
dirobohkan semasa tempoh laporan ini. 

Mengikut Majlis Perunding bagi Agama Buddha, Kristian, Hindu, Sikh, dan Tao Malaysia 
(MPBKHSTM), pihak Kerajaan mengehadkan pengeluaran visa para pendakwah Islam dan 
bukan Islam dari luar negara yang berumur bawah 40 tahun untuk menghalang “pendakwah 
militan” daripada masuk ke dalam negara. Walaupun wakil daripada kumpulan-kumpulan bukan 
Islam tidak duduk dalam j awatankuasa yang meluluskan permintaan visa, namun MPBKHSTM 
telah diminta untuk memberikan cadangannya. 

Dalam tempoh laporan sebelum ini, pihak Kerajaan telah memendekkan tempoh lawatan yang 
dibenarkan kepada paderi Hindu, pemuzik kuil, dan pengukir dari negara asing. Pihak Kerajaan 
juga menggesa para pendakwah bukan Islam tempatan supaya melatih para pemimpin agama 
tempatan untuk mengurangkan kebergantungan pada orang asing. Walau bagaimanapun, 
berikutan bantahan daripada kumpulan Sangam Malaysia Hindu dan badan-badan bukan 
kerajaan yang lain, Kabinet membuat keputusan pada 4 April 2008 untuk mengeluarkan lebih 
banyak permit kepada paderi asing. Pihak Kerajaan juga mencadangkan supaya tempoh lawatan 
dilanjutkan sehingga lima tahun. Pada bulan Mei 2008, Lembaga Endowmen Hindu mendakwa 
bahawa pihak Kerajaan enggan meluluskan tempoh lanjutan permit dan menolak permohonan 
baru bagi paderi dan pemuzik kuil. Ini menyebabkan visa yang sedia ada perlu dilanjutkan dari 
bulan ke bulan. 



Perlembagaan menggolongkan semua yang berbangsa Melayu sebagai orang Islam. Secara 
amalannya, orang Islam tidak dibenarkan bertukar agama. Dalam beberapa keputusan semasa 
tempoh laporan ini, mahkamah sekular telah menyerahkan bidang kuasa kepada mahkamah 
Syariah dalam hal berkaitan pertukaran agama daripada agama Islam atau kepada agama Islam 
dan kes undang-undang keluarga yang melibatkan orang Islam dan bukan Islam. Sesetengah kes 
ini masih dalam rayuan di Mahkamah Persekutuan. 

Pada bulan April 2008, Kerajaan Persekutuan telah mengumumkan rancangan untuk mewajibkan 
mualaf mengumumkan kepada ahli-ahli keluarga tentang status agama barunya. Bawah perintah 
ini, mualaf perlu membuat perakuan bahawa dia telah megumumkan kepada keluarga tentang 
pertukaran agamanya. Pada 14 Mei 2008, pihak Kerajaan telah mengumumkan bahawa Jabatan 
Hal Ehwal Agama akan mengeluarkan kad kepada mualaf untuk menentusahkan pertukaran 
agama kepada Islam dan mengelak masalah akan datang berkaitan kematian mualaf, perceraian, 
atau pengurusan wasiat. Walau bagaimanapun, setakat penghujung tempoh laporan ini, masih 
belum ada kad yang dikeluarkan. Tiada sebarang perbincangan diadakan tentang perlindungan 
individu yang ingin keluar daripada agama Islam. Ahli-ahli keluarga bukan Islam, termasuk 
suami atau isteri dan anak-anak, masih terus kehilangan hak warisan dalam kes-kes sedemi ki an. 
Mahkamah mengkaji semula, atas dasar kes ke kes, status agama anak-anak bawah umur bagi 
keadaan salah seorang ibubapa yang masuk Islam tetapi yang seorang lagi tidak, walaupun 
kebiasaanya mahkamah akan membuat keputusan yang berpihak kepada ibu atau bapa yang 
beragama Islam. 

Pada 18 Januari 2008, Mahkamah Tinggi memberi kebenaran kepada Ngiam Tee Kong, seorang 
Kristian berketurunan Cina, untuk mengebumikan isterinya yang telah meninggal dunia, Wong 
Sau Lan, yang dikatakan telah masuk Islam, mengikut upacara pengebumian Kristian. 

Mahkamah membuat keputusan yang berpihak kepada Ngiam selepas Majlis Agama Wilayah 
Persekutuan menggugurkan tuntutan terhadap mayat si mati kerana penukaran agama beliau 
didapati tidak mengikut undang-undang Syariah. 

Pada bulan Januari 2008, Gan Eng Gor, seorang lelaki berketurunan Cina, telah dikebumikan 
mengikutan upacara pengebumian Islam selepas Mahkamah Syariah memutuskan bahawa beliau 
adalah seorang Islam. Polis telah merampas mayat si mati selepas anak lelakinya, seorang 
mualaf, mendakwa bahawa bapanya yang asalnya beragama Buddha telah memeluk agama Islam 
pada bulan Julai 2007. Ahli-ahli keluarga yang lain, kesemuanya beragama Buddha, telah 
mendaftarkan petisyen di Mahkamah Tinggi dan mendakwa bahawa Gan tidak pemah menukar 
agama kerana beliau telah dua kali mengalami strok dan oleh itu, tidak mampu bercakap pada 
masa ia didakwa masuk Islam. Mahkamah Tinggi telah menolak petisyen tersebut pada 29 
Januari 2008. Dalam keputusannya, Mahkamah Tinggi mengumumkan bahawa mahkamah 
tersebut tidak mempunyai bidang kuasa atas kes itu memandangkan Mahkamah Syariah telahpun 
mengisytiharkan Gan sebagai seorang Islam. 



Pada bulan Mei 2006, Siti Fatimah Tan Abdullah, seorang mualaf, membuat permohonan kepada 
Mahkamah Syariah Pulau Pinang untuk meninggalkan agama Islam selepas ditinggalkan 
suaminya yang berketurunan Iran. Beliau telah memeluk agama Islam pada tahun 1998 sebagai 
syarat untuk berkah win dan sejak itu tidak pernah mengamalkan ajaran Islam, kekal makan babi, 
dan mengamalkan ajaran Buddha. Pada 8 Mei 2008, Mahkamah Syariah Negeri Pulau Pinang 
membuat keputusan untuk membenarkan Siti Fatimah kembali kepada agama Buddha. Dalam 
keputusannya, mahkamah telah menyalahkan majlis agama negeri atas kegagalan untuk 
memastikan Siti Fatimah mengamalkan ajaran Islam. Walaupun didesak oleh sebahagian 
golongan masyarakat, pihak Kerajaan tidak mengubah atau mengkaji semula keputusan itu di 
akhir tempoh laporan ini. 

Keputusan mahkamah biasanya memihak kepada ibu atau bapa yang beragama Islam dan 
membenarkan penukaran agama anak-anak walaupun ini bertentangan dengan kehendak ibu atau 
bapa yang bukan Islam. 

Pada bulan Disember 2007, Mahkamah Persekutuan memutuskan bahawa mahkamah sivil 
mempunyai bidang kuasa eksklusif dalam sebarang kes yang melibatkan pembubaran 
perkah winan sivil. Subashini Rajasingam, seorang Hindu, mendaftarkan tuntutan cerai daripada 
suaminya yang telah masuk Islam. Dia membuat permohonan untuk menghalang suaminya 
menukarkan agama anak kedua mereka yang berumur dua tahun selepas suaminya menukarkan 
agama anak lelaki sulung mereka yang berumur empat tahun. Walau bagaimanapun, Mahkamah 
Persekutuan tidak menjelaskan isu berkaitan hak jagaan kedua-dua anak dan memutuskan 
bahawa kedua-dua ibubapa boleh memulakan prosiding hak jagaan dalam bidang kuasa masing- 
masing. Mahkamah Persekutuan juga berpendapat bahawa suami Subashini tidak melanggar 
undang-undang bila dia menukarkan agama anak lelaki sulung mereka kepada Islam tanpa 
pengetahuan ibunya. Mahkamah memutuskan bahawa mengikut Perkara 12(4) Perlembagaan 
Persekutuan, kebenaran daripada salah seorang ibubapa sudah cukup bagi penukaran agama 
seorang kanak-kanak. 

Mahkamah Persekutuan tidak membuat sebarang keputusan bagi rayuan Kaliammal Sinnasamy, 
seorang wanita bukan Islam, berkaitan pelupusan mayat suaminya, S. Moorthy, seorang Hindu 
yang dikatakan telah memeluk agama Islam sebelum kematiannya. Beliau mendakwa tiada bukti 
jelas yang menunjukkan suaminya telah masuk Islam dan bertikai dengan pihak berkuasa agama 
Islam tentang upacara perkebumian agama mana yang harus dijalankan untuk suaminya. 
Kaliammal membuat rayuan selepas Mahkamah Tinggi sekular memutuskan bahawa mahkamah 
itu tiada bidang kuasa untuk mendengar kes tersebut kerana ia melibatkan seorang Islam, 
walaupun Kaliammal sendiri bukan beragama Islam. Sebelum ini, mahkamah Syariah telah 
memutuskan bahawa lelaki Hindu itu adalah orang Islam dan pihak berkuasa agama Islam telah 
mengebumikan mayat tersebut mengikut upacara pengebumian Islam. Pada 27 Disember 2007, 



Mahkamah Tinggi melepaskan mayat Moorthy untuk dikebumikan mengikut upacara 
pengebumian Islam dan memutuskan bahawa mahkamah tidak mempunyai bidang kuasa untuk 
menentukan sama ada Moorthy telah memeluk Islam sebelum kematiannya kerana Mahkamah 
Tinggi Syariah telahpun membuat keputusan tentang perkara tersebut. 

Pada 30 Mei 2007, Mahkamah Persekutuan telah mengesahkan keputusan 2005 Mahkamah 
Rayuan bahawa orang Islam mesti mendapatkan perintah mahkamah Syariah yang menyatakan 
mereka telah “murtad” sebelum mereka boleh menukar kad pengenalan mereka. Dalam 
penghakiman 2005 itu, Mahkamah Rayuan telah menolak permohonan Lina Joy, seorang Islam 
yang masuk Kristian, untuk menukar agama yang tertera pada kad pengenalan dan mengahwini 
tunangnya yang beragama Katolik mengikut undang-undang sivil dan bukan Islam. Berikutan 
keputusan Mahkamah Persekutuan pada bulan Mei 2007, Lina Joy dilaporkan telah 
meninggalkan negara dan tidak meneruskan hal itu di mahkamah Syariah. 

Pihak Kerajaan mengharamkan, dan dalam sesetengah kes, merampas bahan berunsur agama. 
Semasa tempoh laporan ini, Kerajaan telah mengharamkan 62 buah buku yang berunsur agama, 
termasuk Islamic Politics Brings About Love, oleh ketua Al Arqam Ash’ari Muhamad; The Life 
and Times of Muhammad, oleh John Glubb; N o w You Can Know What Muslims Believe, oleh 
Ministries to Muslims; What is Ahmadiyah Movement, oleh Mirza Bahiruddin Mahmud; dan 
Tasawuf in the Quran, oleh Mir Aliudin; Secrets ofthe Koran: Revealing Insights Into Islam’ s 
Holy Book, oleh Don Richardson; dan Women in Islam, oleh Margaret Speaker Yuan. Pihak 
berkuasa kas tam telah merampas enam judul buku kanak-kanak Kristian kerana mengandungi 
istilah yang dianggap eksklusif kepada agama Islam sahaja. Penggunaan istilah “Allah” (Tuhan), 
“Baitullah” (Rumah Tuhan), dan “Solat” (prayer) dihadkan penggunaannya kepada golongan 
orang Islam sahaja oleh Jabatan Kawalan Penerbitan dan Teks Al-Qur’an bawah Kementerian 
Dalam Negeri kerana mengikut pihak Kerajaan, istilah-istilah ini berada bawah bidang kuasa 
masyarakat Islam sahaja. 

Pihak Kerajaan menyekat pengedaran terjemahan bahasa Malaysia kitab Injil dan bahan-bahan 
cetak yang lain serta pita-pita Kristian di Semenanjung Malaysia. Sejak 2005, dasar yang 
diperkenal oleh Perdana Menteri memerlukan kitab Injil bahasa Malaysia dicetak dengan “Bukan 
untuk orang Islam” pada halaman depan dan hanya boleh diedarkan di gereja dan kedai buku 
Kristian sahaja. Pengedaran bahan Kristian dalam bahasa Malaysia kurang disekat di Malaysia 
Timur. 

Pada 12 Februari 2008, Kementerian Keselamatan Dalam Negeri mengeluarkan arahan kepada 
Gereja Katolik supaya menghentikan penggunaan istilah “Allah” dalam penerbitan 
mingguannya, Catholic Herald. Timbalan Perdana Menteri mempertahankan tindakan ini dan 
menyangkal dakwaan bahawa tindakan tersebut menjej askan toleransi di kalangan masyarakat 
berhilangan agama di negara ini. Menteri defacto bagi hal ehwal agama Islam menyatakan 



bahawa istilah “Allah” dalam kepustakaan Kristian boleh mengelirukan umat Islam di negara ini 
dan akan menarik mereka ke arah agama Kristian. Pada 9 Mac 2008, ketua biskop Katolik di 
Kuala Lumpur telah mendaftarkan saman terhadap Kerajaan untuk mencahar pengharaman dan 
mengisytiharkan bahawa penggunaan istilah “Allah” tidak eksklusif kepada agama Islam sahaja. 
Pada 5 Mei 2008, Mahkamah Tinggi memutuskan bahawa Gereja Katolik mempunyai hak 
terhadap kajian semula kehakiman terhadap pengharaman Kerajaan. Mahkamah membenarkan 
Catholic Herald untuk mengekalkan penggunaan istilah “Allah” sementara menunggu kajian 
semula yang masih belum dijadualkan di penghujung tempoh laporan ini. 

Pada bulan Januari 2008, para pegawai Kementerian Keselamatan Dalam Negeri telah merampas 
buku kanak-kanak Kristian daripada beberapa buah kedai buku kerana mengandungi gambar 
Nabi Musa dan Nabi Noh yang dianggap sebagai “lakaran nabi” dan menyinggung perasaan 
orang Islam. Majlis Gereja Malaysia mendakwa bahawa para pegawai kementerian telah 
melampaui bidang kuasa mereka apabila mereka merampas bahan bacaan Kristian yang bukan 
untuk orang Islam. Lantas, Kementerian telah memulangkan balik buku-buku tersebut tanpa 
sebarang tindakan lanjut. 

Pada 28 Januari 2008, Juliana Nicholas kembali ke negara ini dari Filipina dengan dua buah 
kotak yang mengandungi 32 kitab Injil bahasa Inggeris untuk kumpulan gerejanya. Para pegawai 
kastam di Kuala Lumpur telah merampas kesemua kitab Injil ini dan Nicholas membawa kes 
tersebut ke Bahagian Kawalan Penerbitan dan Teks Al-Qur’an Kementerian Keselamatan Dalam 
Negeri. Pada 4 Februari 2008, selepas membuat panggilan lanjutan ke Kementerian, Jabatan 
Kastam telah membenarkan Nicholas mengambil semula kitab-kitab Injil tersebut. Persekutuan 
Kristian Malaysia, iaiatu kumpulan gereja yang terbesar di Malaysia, dilaporkan menerima 
aduan bahawa buku-buku agama Kristian juga dirampas di beberapa tempat pemeriksaan di 
serata negara. 

Walaupun amalannya berbeza dari negeri ke negeri, kedua-dua pihak Kerajaan dan parti 
pembangkang PAS cuba menggunakan masjid-masjid negeri untuk menyebarkan utusan 
berorientasikan politik. Sejak beberapa tahun kebelakangan ini, beberapa buah negeri bawah 
pimpinan BN telah mengharamkan imam-imam sekutu pembangkang daripada memberi khutbah 
di masjid, menguatkuasakan dengan ketat kekangan-kekangan sedia ada terhadap kandungan 
khutbah, menggantikan ketua-ketua dan jawatankuasa-jawatankuasa masjid yang di fi ki rkan 
menyokong pihak pembangkang, dan memberi amaran akan menutup masjid-masjid yang tidak 
sah yang mempunyai kaitan dengan pihak pembangkang. Begitu juga kerajaan Kelantan 
dilaporkan menyekat imam-imam yang ada kaitan dengan parti BN daripada berkhutbah di 
masjid sepanjang tempoh laporan ini. 


Pihak Kerajaan terus mengawas aktiviti-aktiviti golongan minoriti Shi’a. 



Penyalahgunaan Kebebasan Beragama 

Angkatan Tindakan Hak Hindu (HINDRAF) yang mengambil inisiatif aktivis untuk 
memperjuangkan kepentingan kaum India, telah menganjurkan suatu siri bantahan pada tahun 

2007. HINDRAF menuntut tebus rugi atas apa yang dianggap sebagai peminggiran kaum India 
oleh pihak kerajaan, termasuk perobohan beberapa buah kuil Hindu. Perhimpunan-perhimpunan 
HINDRAF ini mencapai puncaknya dalam suatu tunjuk perasaan j alanray a yang besar di Kuala 
Lumpur pada 25 November 2007. Pihak polis menggunakan gas pemedih mata dan penyembur 
air terhadap para penunjuk perasaan di beberapa tempat berkumpul. Polis telah menangkap dan 
membebaskan Waytha Moorthy, pengarah HINDRAF, pada bulan November. Beliau kemudian 
terbang ke United Kingdim dan terus tinggal di luar negara, mengatakan bahawa dia bimbang 
akan ditahan sekiranya dia kembali ke tanahair. Pada 13 Disember, pihak Kerajaan telah 
menggunakan Akta Keselamatan Dalam Negeri (AKDN) untuk menahan lima orang pemimpin 
HINDRAF dan mendakwa bahawa penglihatan mereka dalam tunjuk perasaan terancang itu 
telah menggugat harmoni antara bangsa dan justeru itu, mengancam keselamatan negara. Lima 
lelaki tersebut masih berada dalam tahanan ISA di penghujung tempoh laporan ini. 

Mahkamah Syariah peringkat negeri mempunyai bidang kuasa untuk menghantar individu yang 
memohon untuk keluar daripada agama Islam atau mengisytiharkan kepercayaan terhadap 
mazhab “sesat” ke pusat pemulihan. Individu-individu ini tidak bebas untuk meninggalkan pusat 
tersebut dan dipaksa menjalani “pemulihan” agama. Pihak Kerajaan tidak mengeluarkan 
perangkaan tentang bilangan individu yang dihantar ke pusat pemulihan agama sepanjang 
tempoh laporan ini. 

Pada penghujung tempoh laporan ini, pihak berkuasa agama terus memburu Ayah Pin, ketua 
kumpulan agama tanpa kekerasan yang diharamkan di Terengganu, iaitu Kerajaan Langit, dan 
salah seorang daripada empat isterinya kerana menyokong amalan agama “sesat”. Pada 3 Mac 

2008, Mahkamah Syariah telah menjatuhkan hukuman penjara dua tahun atas tuduhan murtad 
terhadap Kamariah Ali, 57, yang keluar Islam untuk masuk kumpulan haram itu. 

Pada 28 April 2007, para pegawai Jabatan Agama Islam Selangor (JAIS), sebuah agensi 
peringkat negeri, telah membuat serbuan di rumah Najeera Farvinli, seorang wanita Islam yang 
telah berkahwin dengan lelaki Hindu di sebuah kuil Hindu pada bulan Julai 2006. Para pegawai 
kerajaan telah menahan wanita tersebut di rumah kediaman pasangan tersebut atas tuduhan 
berkhalwat. Beliau telah diperintah supaya menjalani “pemulihan” agama selama 180 hari. Pada 
bulan Mei 2007, Mahkamah Tinggi telah mencapai persetujuan dengan Jabatan Agama untuk 
memberikan hak jagaan lima orang anak kepada si bapa yang membesarkan mereka sebagai 
Hindu. Pihak mahkamah memberikan hak lawatan sepenuh kepada isterinya tetapi menolak 
permintaan untuk isterinya tinggal bersama-sama suaminya. 



Pada bulan Januari 2007, Mahkamah Syariah Melaka telah mengeluarkan perintah supaya 
Revathi Masoosai, seorang wanita berketurunan India yang kedua-dua ibubapanya telah masuk 
Islam, dihantar ke pusat pemulihan Islam selama 180 hari selepas dia pergi ke mahkamah untuk 
menukar nama dan agamanya kepada Hindu. Mahkamah memutuskan bahawa dia tidak boleh 
keluar daripada Islam, mengisytiharkan perkahwinan Hindunya sebagai batal dan tak sah, dan 
memberikan hak jagaan kedua-dua Revathi dan anak perempuannya yang berumur dua tahun 
kepada ibubapa Revathi yang beragama Islam. Semasa menjalani “pemulihan”, pihak berkuasa 
dilaporkan cuba memaksanya bersembahyang sebagai orang Islam, memakai tudung, dan 
memakan daging lembu. Pada bulan Jun 2007, Revathis dibebaskan bawah jagaan ibubapanya, 
diperintah supaya mengikuti kelas agama setiap minggu, dan dilarang tinggal dengan suaminya. 
Ibubapa Revathi terus mendapat hak jagaan anaknya pada penghujung tempoh laporan ini. 

Pada 14 November 2006, JAIS telah menahan 107 orang, termasuk beberapa orang kanak-kanak, 
semasa suatu serbuan di Kuala Lumpur kerana disyaki pengikut kumpulan al-Arqam yang telah 
diharamkan. Walaupun kesemua tahanan kemudiannya dibebaskan, JAIS menyatakan bahawa 
mereka bercadang untuk mengemukakan tuduhan di mahkamah Syariah terhadap enam daripada 
tahanan itu. Pihak Kerajaan telah mengharamkan al-Arqam pada tahun 1994 dan 
menyenaraikannya sebagai mazhab “sesat”. Pemimpin kumpulan yang mempunyai kira-kira 
10,000 pengikut itu, iaitu Ashaari Muhammad, telah menubuhkan sebuah syarikat induk, 
Perbadanan Rufaqa, untuk menguruskan kepentingan perniagaannya. Perbadanan Rufaqa telah 
disiasat kerana dikatakan menyokong usaha kebangkitan semula kumpulan al-Arqam. Pada 1 
Mac 2007, JAIS telah menggeledah 28 rumah orang yang ada pertalian dengan Perbadanan 
Rufaqa untuk mengumpul bahan bukti terhadap syarikat itu. JAIS juga telah menggeledah 
beberapa buah premis perniagaan kepunyaan Perbadanan Rufaqa pada 2 Mac 2007, 
mengoyakkan poster dan papan tanda yang mengandungi perkataan “Rufaqa” serta merampas 
buku-buku dan bahan-bahan cetak tentang Ashaari. 

Pada bulan Jun 2008, Kerajaan Malaysia, atas permintaan Kedutaan China, telah 
mendeportasikan dua orang warga negara China yang mengenali diri mereka sebagai orang 
Islam, ke China. 

Penukaran Agama Secara Paksa 

Tiada laporan tentang penukaran agama secara paksa, termasuk warga A. S. bawah umur yang 
telah diculik atau dikeluarkan dari Amerika Syarikat secara haram, atau keengganan 
membenarkan warga-warga tersebut pulang ke Amerika Syarikat. 

Peningkatan dan Kemajuan Positif dari segi Kebebasan Beragama 
Pada 9 Jun 2008, pihak Kerajaan menganjurkan bersama Persidangan Antarabangsa Ketiga 
Dunia Islam dan Barat di Kuala Lumpur. Persidangan ini bertujuan merapatkan “jurang” antara 
Islam dan Barat dan membangunkan konsep-konsep projek. Dalam ucapan dasarnya, Perdana 



Menteri Abdullah, menekankan, “Dunia Islam dan Barat mesti bekerjasama untuk memperoleh 
semula perasaan saling mempercayai, hormat-menghormati, persefahaman dan kerjasama.” 
Namun, ada di kalangan peserta yang menggesa ke arah penggunaan undang-undang yang boleh 
menyekat kebebasan pendapat dalam usaha menghalang fitnah terhadap Islam. 

Pada 22 Mei 2008, Kementerian Dalam Negeri membatalkan pengharaman buku yang bertajuk A 
History ofGod: The 4000-Year Quest ofJudaism, Christianity and Islam, oleh Karen Armstrong, 
yang diharamkan pada bulan April 2005 dengan lapan buku berbahasa Inggeris yang lain. 

Pada 24 April 2008, Kementerian Perpaduan, Kebudayaan, Kesenian, dan Warisan 
mengumumkan suatu set garis panduan untuk menyelesaikan isu-isu agama yang masih belum 
selesai, termasuk pembinaan dan perobohan tempat-tempat ibadat. Pihak kementerian 
mengumpul maklum balas daripada semua kumpulan agama, termasuk JAKIM dan wakil 
daripada masyarakat Hindu dan Buddha, yang bertujuan mewujudkan suatu garis panduan yang 
akan dibawa ke Kabinet dan Dewan-dewan Undangan Negeri. 

Pada 9 Julai 2007, Perdana Menteri Abdullah meminta pihak-pihak berkuasa agama Islam 
supaya lebih prihatin dalam menangani isu-isu penukaran agama dengan menyatakan, “Saya 
selalu memberitahu jabatan-jabatan agama supaya mendengar rungutan [mereka yang ingin 
menukar agama] tentang punca mereka ingin keluar agama. Kita perlu bersedia untuk mendengar 
dan menyelesaikan masalah.” 



Bahagian III: Penganiayaan dan Diskriminasi Masyarakat 

Terdapat beberapa laporan berkaitan penganiayaan atau diskriminasi masyarakat berdasarkan 
agama, kepercayaan, atau amalan. 

Sesetengah orang yang keluar daripada agama mereka mungkin menghadapi stigma atau digelar 
“murtad” bagi mereka yang keluar daripada agama Islam. Justeru itu, mereka kadangkala 
merahsiakan kepercayaan dan amalan baru mereka daripada rakan-rakan seagama mereka 
dahulu, termasuk sahabat handai dan saudara mara. 

Berikutan keputusan mahkamah Syariah pada Mei 2008 untuk membenarkan Siti Fatimah 
kembali kepada agama Buddha, Hizb ut-Tahrir, sebuah kumpulan yang komited terhadap 
penubuhan negara Islam global, cuba menekan Kerajaan supaya mengkaji semula keputusan 
tersebut dan mengisytiharkan secara umum bahawa sesiapa yang keluar daripada agama Islam 
harus dihukum mati. Kumpulan ini dilaporkan sedang menjalankan perekrutan ahli dari beberapa 
buah universiti di negara ini, termasuk Universiti Teknologi Malaysia. 

Bahan bacaan anti- Yahudi, termasuk buku-buku seperti The Protocols ofthe Elders ofZion, 
mudah dibeli di kedai buku dan penjual jalanan di beberapa tempat di seluruh negara. 

Pihak Kerajaan kadangkala campur tangan untuk menghalang perbincangan tentang perbalahan 
agama yang kontroversi antara orang Islam dan bukan Islam. 

Bahagian IV: Dasar Kerajaan A.S. 

Kerajaan Amerika Syarikat membincangkan hal-hal kebebasan beragama dengan Kerajaan 
Malaysia sebagai sebahagian daripada dasarnya untuk menganjurkan hak asasi manusia. 

Wakil kedutaan mengekalkan dialog yang aktif bersama ketua dan wakil pelbagai kumpulan 
agama, termasuk yang tidak diiktiraf secara rasmi oleh Kerajaan. Kedutaan menyelaraskan 
pembiayaan seorang pemegang biasiswa Fulbright yang mengkaji hal-hal antara agama sambil 
mengajar sebagai pensyarah di sebuah universiti awam. Kedutaan juga menaja lawatan oleh 
sarjana Islam Amerika. Kerajaan A.S. membiayai geran masyarakat sivil dan geran pertukaran 
bagi wakil-wakil badan bukan kerajaan yang berusaha meningkatkan toleransi agama, rasa 
hormat terhadap kepelbagaian, hak asasi manusia, dan sikap keterbukaan di negara ini. 


Dikeluarkan pada 19 September 2008 



